பேஜ் தரவரிசையை கூகுள் இவ்வாறு விவரிக்கிறது:

வேறு வார்த்தைகளில் சொல்ல வேண்டுமானால், பேஜ் தரவரிசை என்பது உலகளாவிய வலையில், ஒரு பக்கமானது மற்ற அனைத்துப் பக்கங்களுக்கும் மத்தியில் எந்த அளவு முக்கியமானதாக உள்ளது என்பதை ஒரு "வாக்களிப்பு" மூலம் அறிவதாகும். ஒரு பக்கத்திற்கு கொடுக்கப்படும் மீ இணைப்பு என்பது இதற்கு ஆதரவான வாக்காக கொள்ளப்படுகிறது.

ஒரு பக்கத்தின் பேஜ் தரவரிசை மீள்வரு என வரையறுக்கப்படுகிறது; மேலும் இது எண்ணைப் பொறுத்தும் மற்றும் இதனுடன் இணைப்பு கொண்ட ("உள் வரும் இணைப்புகள்") அனைத்துப் பக்கங்களின் பேஜ் தரவரிசை மீட்டர் முறையைப் பொறுத்தும் இருக்கிறது. உயர் பேஜ் தரவரிசை கொண்ட பக்கங்களுடன் இணையும் ஒரு பக்கமும் உயர் தரவரிசையைப் பெறுகிறது. ஒரு வலைப் பக்கத்திற்கு இணைப்புகள் ஏதும் இல்லையெனில், அந்தப் பக்கத்திற்கு ஆதரவு இல்லை என்று பொருளாகும்.

இணையத்தில் ஒவ்வொரு வலைப்பக்கத்திற்கும் பூஜ்யத்திலிருந்து பத்து வரையிலான எண் மதிப்பீடு ஒன்றை கூகுள் அளிக்கிறது; இந்த பேஜ் தரவரிசையானது, கூகுளின் பார்வையில் ஒரு தளத்தின் முக்கியத்துவத்தைக் குறிக்கிறது. பேஜ் தரவரிசை என்பது ரிச்டர் அளவுகோலைப் (Richter Scale) போல மடக்கை அளவுகோலில் உள்ள ஒரு கோட்பாட்டு நிகழ்தகவு மதிப்பிலிருந்து பெறப்பட்டதாகும். ஒரு குறிப்பிட்ட பக்கத்தின் பேஜ் தரவரிசை என்பது உட்பிணைப்பு இணைப்புகளின் எண்ணிக்கை மற்றும் இணைப்புகளை வழங்கும் பக்கங்களின் பேஜ் தர வரிசை ஆகியவற்றின் அடிப்படையில் அமைவதாகும். ஒரு பக்கத்தில் தேடப்படும் வார்த்தைகளின் தொடர்பு மற்றும் அந்தப் பக்கத்திற்கு உண்மையில் செல்வதை அறிவிக்கும் கூகுள் கருவிப்பட்டையின் எண்ணிக்கை போன்ற மற்ற காரணிகளும் பேஜ் தரவரிசையின் மதிப்பீட்டைப் பாதிப்பன என்பது முன்னரே அறிந்ததே. கையாடுதல், கேலிப்பொருளாக்குதல் மற்றும் மோசடி செய்தல் ஆகியவற்றைத் தவிர்ப்பதற்காக, பேஜ் தரவரிசையை மற்ற காரணிகள் எந்த அளவிற்குப் பாதிக்கின்றன எனத் தெளிவாகக் குறிப்பிடும் விபரங்களை கூகுள் அளிப்பதில்லை.

பேஜ் மற்றும் பிரின்னின் மூலக் கட்டுரை வந்ததிலிருந்து பேஜ் தரவரிசையைப் பற்றி எண்ணற்ற கல்விசார் கட்டுரைகள் பிரசுரமாகியுள்ளன. நடைமுறையில், பேஜ் தரவரிசைக் கருத்தாக்கம் சூழ்ச்சிக் கையாளுமைக்கு வழுபாடு உடையதாக நிரூபணம் ஆகியுள்ளது. மேலும் பொய்யாக உயர்த்தப்பட்ட பேஜ் தரவரிசையைக் கண்டறியவும், அப்படி பொய்யாக உயர்த்தப்பட்ட பேஜ் தரவரிசை உடைய ஆவணங்களுடனான இணைப்பை பொருட்படுத்தாதிருக்க வழிகளைக் கண்டறியவும் பரந்துபட்ட தீவிரமான ஆராய்ச்சி மேற்கொள்ளப்பட்டுள்ளன.

இணையத்திற்கான மற்ற இணைப்பு-சார்ந்த மதிப்பீட்டு செய்வழிகளில் (டியோமாவாலும் தற்போது ஆஸ்க்.காம் என்பதாலும் பயன்படுத்தப்படும்)ஜான் க்ளெய்ன்பெர்க் (Jon Kleinberg) என்பவரால் கண்டுபிடிக்கப்பட்ட மோதற் செய்வழி (HITS algorithm), ஐபிஎம்மின் அறிவுசார் செயற்திட்டம் (IBM CLEVER project) மற்றும் நம்பிக்கைத் தரவரிசை செய்வழி (TrustRank algorithm) ஆகியவை அடங்கும்.

விவரிப்பு
நோக்கமுற்ற உலாவர் மாதிரி
பிற பயன்பாடுகள்
பேஜ் தரவரிசையைக் கையாடுதல்